Anscharius Lafontaine

Anscharius Lafontaine (vulgo Oskar Lafontaine, natus 16 Septembris 1943) vir publicus Germaniae et sodalis Sinistrae factionis est.

 Iuventus et Munus 
Post scholam finitam Lafontaine annis 1962 - 1969 Bonnae et Saravipontis physicae studebat. Ad usque annum 1974 deinde minister publicus Saravi Pontis erat.

 Cursus honorum 
Anno 1966 sodalis Socialis Democraticae Factionis Germaniae (SPD) factus est. 

 Legatus senatus terrae Saraviae 
Annis 1970 - 1975 haec factio eum in senatum terrae Saraviae misit. 

 Magister civium Saravipontis 
Annis 1974 - 1976 magister civium, deinde ad annum 1985 Magister civium superior Saravipontis fuit. 

 Praeses ministrorum Saraviae 
Eo anno SPD electionibus terrae senatus vicit et Anscharius Lafontaine successor Werneri Zeyer (CDU) praeses ministrorum creatus est. Anno 1990 candidatus cancellarii suae factionis fuit, sed electionem primam Germaniae unificatae contra Helimutum Kohl perdidit. Inter contentionem suffragii femina vesana eum cultro necare conata est atque Lafontaine graviter sauciavit. 

 Praeses factionis SPD 
Anno 1995 et successor Rudolphi Scharping praeses Socialis Democraticae Factionis Germaniae creatus est, quo officio ad annum 1999 fungebatur. Anno 1998 Gerhardus Schröder, cancellarius novus Germaniae, eum ministrum aerarii foederalem Berolinum vocavit (successor praeses ministrorum Saraviae Reinhardus Klimmt creatus erat), sed brevi tempore controversiae cum Schröder creverunt. Idcirco 11 Martii 1999 omnes magistratus reliquit. 

 Praeses factionis Sinistrae Dietae Foederalis 
Anno 2005 etiam factionem reliquit et sodalis Factionis Alternativae Labori Rebusque Socialibus factus est. Anno 2007 haec factio cum PDS ut "Sinistra" factio unita est. Annis 2007 - 2009 Lafontaine cum Lothario Bisky praeses eius factionis erat. 

 Praeses legatorum Sinistrae in senatus terrae Saraviae 
Lafontaine sua factione nova adiuvante iterum praeses ministrorum Saraviae fieri voluit: Electione 30 Augusti 2009 plus quam XX per centum suffragiorum adeptus est. Paucis diebus post nuntiavit, se praesidem legatorum suae factionis in Saraviae senatu terrae, non iam in Dieta Foederali futurum esse. Tamen legatus et Dietae Foederalis ad diem 1 Februarii 2010 mansit, tum valetudinis causa Dietam reliquit. Mense Maio 2012 Lafontaine breviter candidatus praesidis factionis sinistrae erat, sed tum se recessit. In eius locum Bernhardus Riexinger, cui Lafontaine favebat, una cum Catharina Kipping in conventu factionis Goettingae electus estFAZ.net die 3 Iunii 2012.

 Familia 
Lafontaine quater uxorem duxit et e matrimonio secundo et tertio filios duos habet. Die 22 Decembris 2014 quartam uxorem duxit - Saram Wagenknecht sodalem factionis SinistraeDer Spiegel die 9 Martii 2015.

 Nexus externi 

 pagina personalis in paginis factionis sinistrae (Lingua Theodisca)
 Curriculum vitae in pagina Musei Historicae Germanicae (Lingua Theodisca)

 Notae 

Categoria:Alumni Universitatis Saraviensis
Categoria:Alumni Universitatis Bonnensis
Categoria:Praesides ministrorum Saraviae
Categoria:Praesides Consilii Foederalis Germaniae
Categoria:Legati Dietae Foederalis Germaniae
Categoria:Praesides SPD
Categoria:Praesides Sinistrae
Categoria:Administri Foederales Aerarii Publici